D.

IL-FORMAZZJONI TA' KAPITAL GROSS (cf. il-ESA 95 3.100 sa 3.116) 2.115. Il-formazzjoni ta' kapital gross tikkonsisti: — fil-GFCF, — fit-tibdil fl-istokk, — fl-akkwisti imnaqqsa bit-tneħħija ta' oġġetti ta' valur. 2.116. Minħabba li l-EAA huma kontijiet imħejjija sabiex juru ċ-ċirkulazzjonijiet iġġenerati mill-unità fil-funzjoni tal-produzzjoni tagħhom, il-GFCF u t-tibdil fl-istokk biss huma ttrattati hawn taħt. 2.117. Il-formazzjoni ta' kapital gross tfisser il-gross tal-konsum ta' kapital fiss. Il-formazzjoni ta' kapital nett tinkiseb bit-tnaqqis tal-konsum ta' kapital fiss mill-formazzjoni ta' kapital gross. Il-konsum ta' kapital fiss huwa l-valur tad-deprezzament ta' oġġetti ta' kapital fiss bħala riżultat ta' l-użu u d-deterjorazzjoni normali matul il-proċess tal-produzzjoni (cf. 3.099). 1. Il-formazzjoni ta' kapital fiss gross (GFCF) (a) Definizzjoni 2.118. Il-GFCF jikkonsisti fl-akkwisti ta' produtturi residenti, imnaqqsa bit-tneħħija, ta' l-attiv fiss matul perjodu partikolari u miżjuda b' ċertu żidiet fil-valur ta' attiv mhux prodott li joħroġ mill-attività produttiva ta' produttur jew unità istituzzjonali. Attiv fiss huwa attiv tanġibbli jew mhux tanġibbli prodott bħala outputs mill-proċessi tal-produzzjoni li fihom infushom jiġu wżati ripetutament, jew kontinwament, fi proċessi oħra tal-produzzjoni għal aktar minn sena (cf. il-ESA 95, 3.102). (b) Il-kunsiderazzjonijiet għall-ekonomija nazzjonali globali 2.119. Il-GFCF ta' l-ekonomija nazzjonali hu mifhum li jfisser il-proporzjon tal-prodott gross domestiku (PGD) prodott matul is-sena ta' referenza intenzjonat li jintuża għal perjodu ta' aktar minn sena bħala mezz ra' produzzjoni fil-proċess tal-produzzjoni (distint mill-konsum finali ta' djar privati jew pubbliċi, esportazzjoni u tibdil fl-istokk). Konsegwentament, oġġetti li, għalkemm ġew prodotti xi żmien qabel u għalhekk inklużi fil-prodott nazzjonali, jiġu wżati b'mod differenti fil-perjodu ta' referenza, ma jiġux inklużi fil-GFCF ta' l-ekonomija nazzjonali. It-tibdil ta' l-użu jew it-titolu ta' proprjetà ma jimplikax li dawn l-oġġetti jsiru parti mill-prodott domestiku għat-tieni darba u bl-ebda mod ma jbiddel il-massa totali ta' kapital fiss ta' l-ekonomija nazzjonali globali. L-inklużjoni ta' operazzjonijiet bħal dawn hija, madankollu, importanti fl-analiżi ta' fergħa, industrija jew settur omoġenji 2.120. Jekk xi tibdil ta' sidien jirriżulta f'użu differenti (i.e. mhux aktar bħala attiv ta' kapital), ikun hemm tnaqqis fl-attiv ta' kapital ta' l-ekonomija nazzjonali. L-istanti l-aktar komuni ta' dan huma l-vetturi bil-mutur li d-djar jixtru mhux ġodda minn unità ta' produzzjoni, il-bastimenti tal-merkanzija li jinbiegħu mhux ġodda lil pajjiżi oħra, kif ukoll oġġetti ta' kapital li ġew mkissra w impoġġija għal xi użu intermedju. Minħabba li l-użu l-ġdid f'dawn il-każi jifforma parti mill-prodott nazzjonali (konsum finali, esportazzjoni jew xi użu ieħor li jiddependi fuq it-tip ta' oġġetti prodotti mill-iskart) bħala riżultat ta' dan il-GFCF irid jitnaqqas. Din hija r-raġuni għala l-ESA 95 tuża l-kunċett ta' akkwisti netti ta' oġġetti prodotti eżistenti biex tikkalkula l-GFCF: dan it-titolu jippermetti t-tneħħija ta' kapital, i.e. irid jiġu kkunsidrat it-tnaqqis fil-kapital fiss. 2.121. Huwa possibli li l-akkwisti netti ta' oġġetti eżistenti jkunu pożittivi, fi kliem ieħor, li jirrapreżentaw żidiet fl-attiv ta' kapital ta' l-ekonomija globali. Dan huwa l-każ, bħala eżempju, meta vetturi mhux ġodda li diġa' huma mniżżla bħala konsum finali fil-prodott nazzjonali jinxtraw biex jintużaw bħala kapital fiss. Minħabba li l-bejgħ ta' oġġetti ta' investiment eżistenti jeċċedi x-xiri, l-akkwisti netti huma negattivi għall-ekonomija nazzjonali globali. Jekk, madankollu, il-GFCF jinqasam skond il-fergħa utenti, l-akkwisti netti jistgħu ikunu posittivi għal xi fergħat. (c) Il-kriterju tat-trasferiment ta' titolu ta' proprjetà 2.122. Id-determinazzjoni tal-GFCF ta' setturi jew fergħat ta' l-ekonomija hija bbażata fuq il-kriterju tat-trasferiment ta' titolu ta' proprjetà (akkwist, tneħħija) u mhux fuq dak ta' l-użu ta' l-oġġetti. Għandu jiġi nnotat li attiv fiss miksub minn leasing finanzjarju (imma mhux dak li huwa sempliċiment mikri) jitqies bħala attiv tal-kerrej (jekk huwa l-produttur) u mhux ta' min jikri, li jżomm l-attiv finanzjarju ekwivalenti għal talba ipotetika (cf. 2.109(d) u l-Anness II ta' l-ESA 95 dwar id-distinzjoni bejn il-forom differenti ta' kiri ta' oġġetti li jifilħu għall-istrapazz) ( 26 ). 2.123. L-applikazzjoni tal-kriterju tat-trasferiment ta' titolu ta' proprjetà tiddependi fuq is-sistema ta' l-istatistika li fuq il-bażi tagħha l-GFCF jiġi kkalkulat. Jekk hi data mix-xerrejja, fit-teorija m'għandu jkun hemm l-ebda diffikultà (minbarra d-diffikultà prattika ta' l-irreġistrar ta' l-investituri kollha). Madankollu, ħafna drabi, (u dan hu paritikolarment veru fl-agrikoltura), hija l-informazzjoni minn produtturi ta' oġġetti ta' kapital dwar l-output jew il-bejgħ tagħhom li tintuża bħala l-bażi għall-kalkoli. Minbarra dawk il-każi fejn mhux ċar jekk prodott jaqax taħt it-titolu ta' oġġetti ta' kapital jew le, huwa diffiċli wkoll li wieħed jiddetemina min hu x-xerrej attwali minħabba li n-natura ta' l-oġġetti ta' kapital tagħti biss indikazzjoni ta' min hu l-utent. Fl-agrikoltura, għalhekk, hemm ir-riskju li jiġu rreġistrati wkoll oġġetti ta' kapital li ma ġewx akkwistati minn azjendi agrikoli imma minn impriżi kummerċjali bil-għan li jinkrew mingħajr min iħaddihom. (d) Akkwisti 2.124. L-akkwisti ta' attiv fiss jikkonsistu f'attiv fiss ġdid jew eżistenti li kien akkwistat (mixtri, akkwistat bi tpartit, riċevut bħala trasferiment ta' kapital bi tpartit jew miksub bħala lease finanzjarja), attiv fiss prodott u miżmum għall-użu personali tal-produttur, titjib kbir f'attiv fiss u f'attiv mhux prodott tanġibbli, tkabbir naturali f'attiv agrikolu (bhejjem u żrigħ) u spejjeż assoċjati mat-trasferiment ta' titolu ta' proprjetà ta' attiv mhux prodott (cf. il-ESA 95, 3103(a)). 2.125. Wieħed għandu jiftakar li sabiex jikkwalifikaw għall-irreġistrar bħala GFCF, oġġetti li jifilħu għall-istrapazz akkwistati irid ikollhom valur ta' unità (jew valur totali jekk dawn inkisbu fi kwantitajiet kbar) ta' aktar minn EUR 500 skond il-prezzijiet ta' l-1995 (ct. 2,090). 2.126. L-istess japplika għax-xiri jew produzzjoni fuq il-kont proprju ta' sett ta' oġġetti li jifilħu għall-istrapazz meħtieġa għal istallazzjoni inizjali. L-istokk ta' fliexken ta' birrerija jew impriża li tipproduċi l-inbid (minbarra fliexken li ma jiġux ritornati) bħala eżempju, tiiġbor fiha massa ta' oġġetti li jridu jiġu rreġistrati bħala attiv, għalkemm il-valur ta' kull flixkun huwa negliġibbli. L-istess japplika għal siġġijiet u mwejjed, fuħħar u pożati tar-ristoranti u l-għodod ta' impriża. L-istallazzjoni inizjali ta' dawn l-oġġetti tiġbor fiha l-formazzjoni ta' kapital fiss: minkejja dan, l-ebda konsum ta' kapital fiss ma jiġi kkalkulat f'dawn il-każi għaliex huwa assunt li la darba din l-istallazzjoni tkun saret, dejjem se żżomm l-istess valur bħala riżultat ta' xiri kostanti ta' oġġetti li jissostitwixxu oħrajn biex jagħmlu tajjeb għal dawk li jkunu ntilfu jew ma jibqgħux f'posizzjoni li jintużaw. Ix-xiri kurrenti ta' oġġetti li jissostitwixxu oġġetti oħrajn jiġi rreġistrat bħala konsum intermedju. Din ir-regola, li fit-teorija hija ċara, hija kultant diffiċli biex tkun applikata fil-prattika minħabba li data ta' statistika fuq produzzjoni jew bejgħ ma tagħtix idea ċara dwar jekk l-oġġetti imsemmija kienux mixtrija bħala istallazzjoni inizjali jew biex jissostitwixxu oġġetti eżistenti. 2.127. Oġġetti u servizzi nkorporati f'kapital fiss eżistenti bil-għan li jsirilhom titjib, jew jinbnew mill-ġdid, biex titwal il-ħajja ta' l-użu tagħhom jew tiżdied il-produttivita tagħhom, jiġu rreġistrati ma' l-oġġetti ta' kapital li fihom huma nkorporati. Dan ix-xogħol huwa kkunsidrat bħala akkwist ta' attiv fiss ġdid. Fil-prinċipju, dan it-titolu jinkludi l-oġġetti w is-servizzi kollha nkorporati fl-oġġetti ta' kapital fiss li jmorru ferm aktar 'il bogħod mill-għan tal-manutenzjoni u tiswija kurrenti. Manutenzjoni kurrenti hi meħudha li tfisser is-servizzi kollha li, meta mqabbla mat-tul tal-ħajja normali ta' l-oġġetti ta' kapital, iridu jiġu pprovduti kontinwament f'intervalli relattivament qosra sabiex iżommu l-oġġetti f'kondizzjoni tajba. Tkopri, bħala eżempju, it-tibdil ta' partijiet ta' oġġetti ta' kapital li jiddeterjoraw malajr, zebgħa esterna w interna, eċċ. 2.128. L-ammont tas-somom minfuqa fuq din il-manutenzjoni m'hija bl-ebda mod kriterju biex ikun stabbilit jekk servizz joħloqx attiv jew jirrapreżentax manutenzjoni kurrenti, minħabba li fil-każ ta' oġġetti ta' valur għoli ta' kapital, anke servizzi ta' manutenzjoni kurrenti jistgħu iqumu ħafna flus (cf. 2.109(e)). Strettament, l-allokazzjoni ta' servizzi mwettqa fuq oġġetti ta' kapital fiss kemm jekk għall-kategorija tal-“manutenzjoni kurrenti” jew għall-kategorija tal-“GFCF” għandha tiġi stabbilita mill-intervall li jgħaddi qabel is-servizz jiġi rripetut, e.g. tibdil ta' partijiet li normalment jispiċċaw fi żmien sena, bħat-tyres ta' trakk, jgħodd bħala manutenzjoni kurrenti, waqt li l-bdil ta' magna jirrapreżenta formazzjoni ta' kapital fiss, mhux għax il-valur huwa aktar għoli imma għaliex normalment magna ma jkollhiex bżonn tinbidel kull sena imma wara diversi snin. L-irreġistrar ta' servizz ta' dan it-tip taħt it-titolu ta' l-attiv (i.e. trattament bħala formazzjoni ta' kapital fiss u mhux bħala manutenzjoni kurrenti) jagħmilha possibbli li l-valur jitqassam b' mod uniformi matul il-perjodu ta' l-użu kollu permezz tal-konsum ta' kapital fiss. 2.129. Is-SNA 93 tispeċifika li t-titjib fuq attiv fiss għandu jiġi stabbilit jew mid-daqs tat-tibdil fil-karatteristiċi ta' l-attiv fiss – i.e. minn tibdil kbir fil-qies, għamla, rendiment, kapacità jew tul antiċipat tas-servizz – jew mill-fatt li t-titjib m' huwiex tat-tipi li jiġu osservati li jseħħu b'rutina f'attiv fiss ta' l-istess tip, bħala parti minn programmi ordinarji ta' manutenzjoni u tiswija (cf. is-SNA 93, 10.49). (e) Tneħħija 2.130. It-tneħħija ta' attiv fiss jikkonsisti fil-bejgħ, twaqqigħ, rimi jew qerda ta' attiv fiss mis-sid, jew iċ-ċediment tagħhom f'idejn ħaddieħor bi tpartit jew bħala trasferiment ta' kapital bi tpartit (cf. il-ESA 95, 3.103(b) u 3.104). Din it-tneħħija għandha normalment twassal għal tibdil fit-titolu tal-proprjetà u jkollha għan ekonomiku dirett (għalhekk attiv fiss li jitwaqqa', jintrema' jew jinqered mis-sid sabiex ma ma jintużax aktar ekonomikament m'huwiex inkluż f'din it-tneħħija) (cf. is-SNA 93,1035 u 1039). Madankollu, ċertu tneħħija tista' tinżamm fl-istess unità istituzzjonali, bħal fil-każ ta' l-annimali maqtula minn bidwi u kkunsmati mill-familja tiegħu. (f) L-ivvalutar tal-formazzjoni ta' kapital fiss gross 2.131. Il-GFCF jiġi vvalutat fuq il-prezzijiet tax-xerrej (inkluż l-ispejjeż tat-trasferiment tat-titolu ta' proprjetà, istallazzjoni u spejjeż oħra tat-trasferiment) jew, meta prodott fuq il-kont proprju, jiġi vvalutat fuq il-prezzijiet bażiċi ta' attiv fiss simili (il-prezz bażiku jista jinkiseb mis-somma ta' l-ispejjeż magħmula). It-tneħħija għandha tiġi rreġistrata skond il-prezz tal-bejgħ, li għandu jikkorrispondi mal-prezz tax-xerrej imnaqqas bl-ispejjeż magħmula fit-trasferiment tat-titolu tal-proprjetà ta' attiv, istallazzjoni u spejjeż tat-trasferiment (cf. 2.130). (g) L-ispejjeż tat-trasferiment ta' titolu ta' proprjetà 2.132. L-ispejjeż tat-trasferiment ta' titolu ta' proprjetà ta' attiv jirrapreżenta GFCF mill-akkwistatur, anke jekk ftit mill-ispejjeż jitħallsu mill-bejjiegħ. Huma jiġbru fihom l-infieq magħmul sabiex jiittieħed il-pussess ta' l-attiv (spejjeż ta' l-istallazzjoni u trasport, eċċ), ħlas u kummissjonijiet ta' intermedjarji (avukati, esperti, eċċ) u taxxi li jridu jitħallsu fuq servizzi intermedjarji wżati fit-trasferiment tat-titolu tal-proprjetà ta' l-attiv. 2.133. Il-GFCF ta' l-akkwistatur jiġbor fih il-valur ta' l-oġġetti akkwistati (minbarra l-ispejjeż tat-trasferiment) flimkien ma' l-ispejjeż kollha tat-trasferiment involuti fl-akkwist. Kuntrarju għal dan, il-GFCF tal-bejjiegħ jinkludi biss il-valur ta' l-oġġetti mibjugħa (minbarra l-ispejjeż tat-trasferiment) ( 27 ). Fil-każ ta' attiv mhux prodott (bħal art, jew attiv bil-patenti bħad-drittijiet tal-produzzjoni) li m'huwiex inkluż fil-GFCF, dawn l-ispejjeż għandhom jinfirdu mill-akkwist/tneħħija ta' dan l-attiv u rreġistrati taħt titolu differenti bħala GFCF ta' l-akkwistatur. (h) Il-GFCF u t-tibdil fil-valur ta' l-attiv 2.134. Il-balance sheet, li tipprovdi lista dettaljata tal-valuri ta' l-attiv miżmum u impenji li wieħed jidħol għalihom, tipprovdi informazzjoni fuq il-partijiet differenti tat-tibdil fil-valur ta' l-attiv. Kif iddefinit fil-balance sheets (cf. il-ESA 95, 7.08) it-tibdil fil-valur ta' attiv bejn l-aħħar u l-bidu ta' perjodu ta' ikkontjar jista' jiġi deskritta kif ġej:



Il-valur ta' l-attiv fil-bidutal-perjodu ta' l-ikkontjar – Il-valur ta' l-attiv fil-bidutal-perjodu ta' l-ikkontjar = Il-GFCF – Konsum ta' kapital fiss + Tibdil ieħor fil-volum + Qligħ nominali ta' l-azjenda (nett mit-telf) 2.135. Il-qligħ nominali ta' l-azjenda (nett mit-telf) jikkorrispondi għal qligħ ta' l-azjenda (nett mit-telf) akkumulat matul il-perjodu kkunsidrat u li jirriżulta minn tibdil fil-prezz ta' l-attiv li l-karatteristiċi ekonomiċi u fiżiċi (kwantitattivi u kwalitattivi) tiegħu jibqgħu l-istess matul il-perjodu kkonċernat. Dawn it-tibdiliet jiġu rreġistrati fil-kont ta' l-ivvalutar mill-ġdid. 2.136. It-tibdil l-ieħor fil-volum ta' l-attiv huwa ċirkulazzjonijiet li jagħmluha possibbli li tkun irreġistrata is-sejba, id-deterjorament jew l-eżawriment ta' attiv naturali kif ukoll il-konsegwenzi ta' avvenimenti eċċezzjonali li jistgħu ibiddlu l-benefiċċju meħud mill-attiv. Sa fejn jikkonċerna l-attiv ta' l-industrija agrikola, it-tibdil fil-volum jista' jitqassam fi tlett kategoriji ewlenin: — it-telf eċċezzjonali jew it-telf katastrofiku (terremoti, gwerer, nixfa, epidemiji, eċċ.). — il-marġni bejn id-deprezzament antiċipat ta' l-attiv (imkejla bil-konsum ta' kapital fiss) u d-deprezzament attwalment stabbilit (minħabba skadenza ta' l-attiv, dannu, deterjorament u avvenimenti aċċidentali li jwasslu għal deprezzament akbar milli jkun antiċipat). — it-tibdil fil-klassifikazzjoni jew l-istruttura ta' attiv fiss: e.g. it-tibdil fil-għan ekonomiku ta' l-art agrikola, bhejjem tal-ħlib intenzjonati għall-produzzjoni tal-laħam (ct. 2.149. in-nota ta' isfel numru 1) jew bini agrikolu li ġie mibdul għall-użu privat jew użu ekonomiku ieħor. 2.137. Il-GFCF u l-konsum ta' kapital fiss (cf. 3.098 sa 3.106) m'humiex għalhekk l-uniċi elementi li għandhom jiġu kkunsidrati meta jkun analizzat it-tibdil fil-valur ta' l-attiv. (i) L-elementi tal-GFCF 2.138. Il-ESA 95 tiddistingwi bejn erba' tipi ta' elementi li għandhom jiġu rreġistrati bħala GFCF (cf. il-ESA 95, 3.105): — akkwisti imnaqqsa bit-tneħħija ta' attiv fiss tanġibbli ġdid jew eżistenti (djar, bini ieħor u strutturi, makkinarju u apparat, attiv ikkultivat). — akkwisti imnaqqsa bit-tneħħija ta' attiv fiss mhux tanġibbli ġdid jew eżistenti (esplorazzjoni minerali, software tal-kompjuter, xogħolijiet artistiċi u xogħolijiet oħra). — titjib kbir f'attiv tanġibbli mhux prodott, li jinkludi l-art. — spejjeż assoċjati mat-trasferiment ta' titolu ta' proprjetà ta' attiv mhux prodott bħal art u attiv bil-patenti. 2.139. Għall-EAA, issir distinzjoni bejn ħames tipi ta' elementi tal-GFCF: — żrigħ li jipproduċi prodotti ripetutament, — bhejjem, — attiv fiss tanġibbli u mhux tanġibbli: — — makkinarju w oġġetti oħra ta' kapital, — apparat tat-trasport, — rziezet (mhux residenzali), — strutturi oħra bl-eċċezzjoni ta' titjib ta' l-art (bini ieħor u strutturi, eċċ.), — oħrajn (software tal-kompjuter, eċċ.), — titjib ta' l-art, — infieq assoċjat mat-trasferiment ta' titolu ta' proprjetà ta' attiv mhux prodott bħal art u drittijiet tal-produzzjoni. 2.140. Il-GFCF fl-attiv agrikolu jikkonċerna żewġ tipi ta' attiv (żrigħ u annimali) li huma wżati ripetutament u kontinwament għall-produzzjoni ta' prodotti bħall-frott, lastiku, ħalib, eċċ.: siġar tal-frott, dwieli, għelieqi tal-ħops, żrigh tal-frott artab u sodod ta' l-asparagu. Iż-żrigħ tas-siġar tal-Milied (li jipprovdi prodott lest darba biss) m' huwiex attiv fiss, bħalma m' humiex iċ-ċereali u l-ħaxix. Annimali li jservu bħala attiv fiss jinkludu, bħala eżempju, annimali tat-tnissil, baqar tal-ħlib, nagħaġ imrobbi għas-suf u annimali tat-tgħabija (annimali tal-qatla, inkluż tjur m'humiex attiv fiss). (j) Iż-żrigħ 2.141. Skond il-ESA 95 (3.103) il-GFCF fi żrigħ jikkorrispondi għall-valur ta' l-akkwisti imnaqqas bit-tneħħija ta' attiv naturali li jipproduċi prodotti ripetuti (bħas-siġar tal-frott) li laħqu l-maturità, flimkien mat-tkabbir naturali ta' dan l-attiv naturali sakemm jilħaq il-maturita' (i.e. jiġġenera prodott), matul il-perjodu ta' l-ikkontjar konċernat. 2.142. Din id-definizzjoni ta' GFCF tikkorrispondi għal: — infieq fuq żrigħ ġdid (ġdid jew imġedded) matul il-perjodu ta' l-ikkontjar, li jinkludi ammonti minfuqa fuq il-manutenzjoni ta' żrigħ mhux antik matul il-perjodu ta' l-ikkontjar (matul l-ewwel tlett snin), — iż-żieda fil-valur intrinsiku taż-żrigħ sal-maturità tiegħu, — l-ispejjeż assoċjati ma' trasferiment ta' titolu ta' proprjetà fi skambji, bejn unità agrikoli, ta' żrigħ li laħaq il-maturità. 2.143. L-ewwel żewġ elementi tal-GFCF fi żrigħ jirrapreżentaw l-output agrikolu fuq il-kont proprju tal-GFCF. 2.144. It-tneħħija ta' żrigħ (rreġistrat bħala GFCF negattiv) jista' jieħu żewġ forom: jista' jkun bejgħ ta' żrigħ li għadu ma ġiex maħsud lil unità (agrikoli) oħrajn, f'liema każ l-ispejjeż assoċjati mat-trasferiment tat-titolu tal-proprjetà biss jiddaħħlu fil-EAA. Il-possibiltà l-oħra hija li ż-żrigħ li ġie maqtugħ qabel żmienu. F'dan il-każ, madankollu, skond id-definizzjoni ġenerali ta' tneħħija, żrigħ maqtugħ għandu jkollu użu ekonomiku dirett; fi kliem ieħor, irid jiddaħħal punt ieħor fil-forma ta' użu ta' oġġetti u servizzi (bħall-bejgħ lil impriża li tispeċjalizza fil-bejgħ ta' l-injam ( 28 )). F'dan it-tieni każ, tneħħija ta' żrigħ li jiġi rreġistrat bħala GFCF negattiv għandu jirrapreżenta ammont modest. 2.145. Konsegwentament, fil-maġġoranza tal-każi (i.e. ħlief fit-tieni każ stabbilit f'2.144), il-valur tat-tħaffir ta' l-art u l-qlugħ taż-żrigħ m'għandux jitnaqqas mill-valur ta' l-investiment fiż-żrigħ. Investimenti ntenzjonati għat-tiġdid ta' żrigħ eżistenti għandhom jitqiesu bħala nvestimenti u mhux bħala spejjeż ta' rutina għal manutenzjoni. 2.146. It-trattament tat-tħaffir ta' l-art u l-qlugħ taż-żrigħ għandu jiġi analizzat skond il-kalkolu tal-konsum ta' kapital fiss. Skond il-ESA 95, hemm konsum ta' kapital fiss fil-każ ta' żrigħ li jikkorrispondi mad-deprezzament taż-żrigħ meta dan jilħaq il-maturità. It-tħaffir ta' l-art u l-qlugħ taż-żrigħ ( 29 ) għandu jiġi nterpretat kif ġej: — tħaffir ta' art u qlugħ ta' żrigħ li sar fi tmiem iż-tat-tkabbir normali taż-żrigħ jikkorrispondi għal zrigħ imnaqqas mill-attiv. Dan it-tħaffir ta' l-art u l-qlugħ taż-żrigħ jiiġu kkunsidrati fil-konsum ta' kapital fiss matul il-ħajja produttiva kollha taż-żrigħ. — tħaffir ta' art u qlugħ “eċċezzjonali” ta' żrigħ huwa qlugħ ta' żrigħ li sar qabel iż-żmien għal raġunijiet (ekonomiċi, strateġiċi, eċċ.) varji. Dan għandu jiġi nterpretat bħala d-differenza bejn id-deprezzament (effettiv) reali u d-deprezzament normali mkejjel mill-konsum ta' kapital fiss. Din id-differenza fid-deprezzament għandha tiġi rreġistrata fil-kont tat-“tibdil ieħor fil-volum ta' l-attiv” (kontijiet akkumulattivi) li mhux inklużi fil-EAA. 2.147. It-tibdil fil-valur taż-żrigħ tul il-perjodu ta' l-ikkontjar għalhekk jiġbor fih dawn l-erba' partijiet li ġejjin (cf. 2.134): — il-GFCF, li jikkorrispindi għad-differenza fil-valur bejn l-akkwisti u t-tneħħija matul il-perejodu ta' referenza, kif definit f'2.141 sa 2.145, — il-konsum ta' kapital fiss, li jkejjel id-deprezzament taż-żrigħ, kif definit f'2.146, — tibdil ieħor fil-“volum” li jikkunsidra l-effetti ta' avvenimenti mhux mistennija fuq iż-żrigħ (bħal tħaffir ta' art u qlugħ ta' żrigħ eċċezzjonali) u li jiġu rreġistrati fil-kont tat-“tibdil ieħor fil-volum ta' l-attiv” (cf. id-definizzjoni f'2.136 u 2.146), — il-qligħ ta' l-azjenda (nett mit-telf), li jkejjel it-tibdil fil-valur minħabba tibdil fil-prezz matul il-perjodu ta' l-ikkontjar u li jiġi rreġistrat fil-kont ta' l-ivvalutar mill-ġdid tal-kontijiet akkumulattivi tal-ESA 95 (cf. id-definizzjoni f'2.135). 2.148. Investimenti f'attiv ta' ħxejjex ikkultivati, i.e. żrigħ, jiġi rreġistrat jew bħala bejgħ, minn inmpriżi li jispeċjalizzaw f'dan it-tip ta' xogħol agrikolu bil-kuntratt (bil-preparazzjoni tal-ħamrija, forniment ta' magni, pjanti, ħaddiema, eċċ.), jew bħala output fuq il-kont proprju ta' oġġetti ta' kapital fissi prodotti (cf. 1.75). Fil-każ ta' output ta' żrigħ fuq il-kont proprju, dan li ġej għandu jiġi rreġistrat: (a) għal kalkolu tal-valur ta' l-output: għall-oġġetti ta' kapital fiss prodotti fuq il-kont proprju fiż-żrigħ, jew il-valur ta' żrigħ simili vvalutat bl-użu tal-prezz bażiku u l-ispejjeż tal-produzzjoni pro rata magħmula matul il-perjodu, jew il-valur tal-materjali kkonsmati (li jinkludi pjanti imkabbra f'nursery) u servizzi mogħtija matul il-perjodu; (b) fil-kalkolu tal-konsum intermedju, il-valuri ta' oġġetti differenti ta' konsum intermedju wżati (li jinkludu pjanti imkabbra f'nursery); (c) għall-GFCF, taħt it-titolu “żrigħ”, il-valur miksub meta jingħadd il-valur ta' l-oġġetti ta' kapital fiss prodotti fuq il-kont proprju fiż-żrigħ i (i.e. id-dħul imsemmi f'(a)) u l-output taż-żrigħ ta' l-unità li tispeċjalizza f'dan it-tip ta' xogħol bil-kuntratt. (k) Attiv fiss f'bhejjem 2.149. Il-GFCF għall-bhejjem jikkorrispondi għall-elementi li ġejjin: — it-tkabbir annwali tal-bhejjem (sakemm jilħqu l-maturità); — l-akkwist ta' bhejjem (importazzjoni) imnaqqas bit-tneħħija (qatla ( 30 ) u esportazzjoni); — l-ispejjeż assoċjati mat-trasferiment ta' titolu ta' proprjetà magħmula fil-kummerċ bejn unità agrikoli ( 31 ). 2.150. Skond il-ESA 95, il-GFCF għall-bhejjem huwa l-kejl tad-differenza bejn l-akkwisti ta' bhejjem (tkabbir naturali jew importati) matul is-sena, li jinkludi dawk ukoll li ġew mill-produzzjoni fuq il-kont proprju, u tneħħija ta' bhejjem (għall-qatla ( 32 ), esportazzjoni jew kwalunkwe użu finali ieħor), li magħhom jiżdiedu l-ispejjeż tat-trasferiment ta' titolu ta' proprjetà ( 33 ). Il-GFCF għall-bhejjem isseħħ matul il-ħajja ta' l-annimal. Biex wieħed jibda, il-GFCF jikkonsisti l-aktar fit-tkabbir naturali ta' l-annimali. Meta dan jilħaq l-età tal-maturità il-GFCF jiġi mkejjel l-iktar skond it-tneħħija (bejgħ għall-qatla jew esportazzjoni). L-importazzjoni, l-esportazzjoni u l-ispejjeż assoċjati mat-trasferiment ta' titolu ta' proprjetà huma partijiet tal-GFCF għall-bhejjem li probabbilment iseħħu matul il-ħajja ta' l-użu ta' l-annimal. It-tkabbir naturali tal-bhejjem (u mhux il-GFCF globali) jirrapreżenta produzzjoni agrikola fuq il-kont proprju ta' attiv fiss f'bhejjem. 2.151. Kif muri f'2.134, il-kejl tal-GFCF għall-bhejjem jiġbor fih biss wieħed mill-elementi tat-tibdil fil-valur ta' l-attiv. Fil-fatt, il-GFCF għall-bhejjem jista jitkejjel biss permezz tat-tibdil fin-numru tal-bhejjem ivvalutat skond il-prezz medju għas-sena kalendarja għal kull kategorija ta' bhejjem (il-metodu kwantitattiv), jekk jiġu sodisfatti tlett kondizzjonijiet: — ebda qligħ jew telf nominali ta' l-azjenda (i.e. tendenza regolari fil-prezzijiet u n-numru tal-popolazzjoni tal-bhejjem), — ebda tibdil ieħor fil-volum (i.e. ebda telf minħabba diżastri naturali u ebda tibdil fil-klassifikazzjoni, eċċ.), — ebda konsum ta' kapital fiss (i.e. ebda deprezzament imbassar fil-valur tal-bhejjem). Metodu ieħor kif wieħed jikkalkula (metodu dirett) jikkonsisti fil-kejl taċ-ċirkulazzjonijiet tad-dħul u l-ħruġ mill-merħliet għal kull kategorija ta' bhejjem, skond il-prezzijiet korrispondenti: minbarra l-akkwisti u t-tneħħija, dan il-metodu irid jikkunsidra d-dħul (partikolarment it-twelid) u l-ħruġ fil-merħliet fl-azjenda. 2.152. Bħala regola ġenerali, għalhekk, il-GFCF tal-bhejjem ma jistax jitkejjel permezz tad-differenza bejn il-valuri tal-bhejjem fi tmiem u fil-bidu tal-perjodu ta' l-ikkontjar. Ir-regola għal kalkolu tal-GFCF għall-bhejjem tiddependi direttament fuq il-metodu adottat għall-irreġistrar u l-kejl tat-tlett elementi tat-tibdil fil-valur tal-bhejjem (minbarra il-GFCF), u partikolarment l-element tal-konsum ta' kapital fiss. 2.153. Fit-teorija, il-konsum ta' kapital fiss għandu jiġi kkalkulat għall-bhejjem ( 34 ). Fil-fatt, il-konsum ta' kapital fiss għall-bhejjem jikkorrispondi għall-kejl tat-tnaqqis antiċipat fil-produttivita tal-bhejjem meta jintużaw għal għanijiet ta' produzzjoni, tnaqqis li minn naħa tiegħu jiġi rifless fil-valur aġġornat tad-dħul futur minn dawn l-istess bhejjem. Madankollu, minħabba id-diffukultajiet prattiċi fl-evalwazzjoni tal-konsum ta' kapital fiss (id-definizzjoni tal-parametri tal-kalkolu huma kumplessi ħafna, cf. 3.105 u 3.106), l-ebda konsum ta' kapital fiss m' għandu jiġi kkalkulat għall-bhejjem produttivi. 2.154. Il-GFCF għall-bhejjem jista' jitkejjel b' metodi varji. Bl-użu tal-metodu ta' l-inventarju perpetwu, kull wieħed mill-elementi tal-GFCF imfissra f'2.149 (tkabbir naturali tal-bhejjem, importazzjoni, bejgħ għall-qatla u esportazzjoni, spejjeż assoċjati mat-trassferimant ta' titolu ta' proprjetà) jista' jiġi vvalutat b' mod strett ħafna. Madankollu, dan jirrikjedi ħafna data (bħall-prezzijiet tal-bhejjem produttivi tul il-ħajja kollha ta' l-użu tagħhom). L-istess huwa minnu għall-metodi bbażati fuq iċ-ċiklu ta' produzzjoni tal-bhejjem. Għalhekk metodu aktar sempliċi jeħtieġ li jiġi adottat, anke jekk huwa anqas strett. 2.155. Il-metodu rrakomandat jimpjega approċċ ta' kalkolu indirett ( 35 ). Huwa bbażat fuq il-kalkolu tat-tibdil fin-numru tal-bhejjem u fuq iż-żewġ assunzjonijiet li ġejjin: — il-prezzijiet tal-bhejjem huma regolarment u normalment prevedibbli, biex b' hekk il-prezz medju annwali jkun jista' jintuża biex jiġu vvalutati l-kwantitajiet filwaqt li jkun eskluż il-qligħ/telf ta' l-azjenda, — it-telf eċċezjonali jista' jkun stmat (fi kwantitajiet u prezzijiet). 2.156. Il-kejl tal-GFCF hu magħmul mis-somma ta' dawn l-elementi li ġejjin:



GFCF = Tibdil fin-numru tal-bhejjem bejn l-aħħar u l-bidu tal-perjodu ta' l-ikkontjar ivvalutat skond il-prezz medju annwali P + L-iskont fuq dak li jitwarrab + Telf ieħor fuq bhejjem produttivi + L-ispejjeż assoċjati ma' trasferiment ta' titolu ta' proprjetà 2.157. It-terminu “skont fuq dak li jitwarrab” jirreferi għad-differenza, fil-mument li l-bhejjem jitneħħew mill-merħliet produttivi, bejn il-valur tal-bhejjem ivvalutati bħala bhejjem produttivi (fejn jista' jissejjah prezz “ta' kapital”) u l-valur ta' l-istess bhejjem ivvalutat bħala bhejjem intenzjonati għall-qatla (i.e. bil-prezz tal-bejgħ tal-biċċerija). 2.158. It-terminu “telf ieħor ta' bhejjem produttivi” jiġbor fih żewġ tipi ta' telf: — telf eċċezzjonali fil-bhejjem produttivi li mmaturaw, — il-valur tal-bhejjem miżmuma fil-produzzjoni sa l-aħħar ta' ħajjithom (mewta naturali). 2.159. Il-valur tat-telf li jiġi rreġistrat fil-kalkolu tal-GFCF jikkorrispondi għad-differenza bejn il-valur tal-bhejjem li kien fis-seħħ fil-bidu tal-perjodu u l-valur tat-tneħħija ta' l-annimali. Din it-tneħħija jiġu vvalutati skond il-prezz tal-bejgħ ta' l-annimali li jinqatlu (i.e. għall-bejgħ jew għal konsum finali proprju) jew ikollhom valur ta' zero jekk m'għandhom ebda użu ekonomiku (e.g. jekk jiġu mneħħija, eċċ.). 2.160. Il-frażijiet “telf ieħor ta' bhejjem produttivi” u “skont fuq dak li jitwarrab” jikkorrispondi għal ċirkolazzjonijiet li jiġu rreġistrati fil-kont tat-“tibdil ieħor fil-volum ta' l-attiv” tal-balance sheet. Dawn jipprovdu rabta bejn il-partijiet differenti tat-tibdil fil-valur ta' l-attiv u l-GFCF, u jiżguraw konformità ma' il-ESA 95. Jekk jiġu njorati dan iwassal biex il-livell reali tal-GFCF għall-bhejjem jiġi sottostmat. 2.161. L-istima tal-produzzjoni ta' kapital fiss f'bhejjem fuq il-kont proprju, li tikkorrispondi għat-tkabbir naturali ta' l-annimali, tittieħed mid-definizzjoni tal-GFCF għall-bhejjem stabbilita f'2.149 applikata għal kategoriji ta' annimali li għadhom m' humiex maturi għal kollox: Il-produzzjoni fuq il-kont proprju = il-GFCF + tnaqqis (qatla u esportazzjoni) – akkwisti (importazzjoni) ( 36 ) – (spejjeż fuq it-trasferiment tat-titolu ta' proprjetà). (l) L-attiv fiss tanġibbli u mhux tanġibbli (minbarra l-attiv agrikolu) 2.162. L-attiv fiss tanġibbli u mhux tanġibbli li m' huwiex attiv agrikolu (żrigġ u bhejjem) jikkonsisti fl-elementi li ġejjin: — makkinarju u oġġetti ta' kapital oħrajn, — apparat tat-trasport, — bini agrikolu (mhux residenzali), — oħrajn (software tal-kompjuter, eċċ.). 2.163. Il-GFCF jikkorrispondi għall-akkwist ta' dan l-attiv (attiv ġdid prodott jew importat matul il-perjodu ta' l-ikkontjar, jew attiv eżistenti) imnaqqas bit-trasferimenti lejn unità oħrajn (ta' l-industrija agrikola jew industriji oħrajn). Wieħed għandu jiftakar li jekk din l-operazzjoni tikkonċerna żewġ unità ta' l-industrija agrikola matul l-istess perjodu ta' l-ikkontjar, iż-żewġ ċirkolazzjonijiet jikkanċellaw lil xulxin u l-ispejjeż assoċjati mat-trasferiment tat-titolu tal-proprjetà biss jiġu rreġistrati taħt it-titolu korrispondenti ta' l-attiv fiss. 2.164. Fil-każ ta' bini ta' oġġetti ta' kapital (intenzjonati għall-bejgħ) li l-produzzjoni tagħhom ittul fuq ħafna perjodi, il-valur tax-xogħol imwettaq fil-perjodu tal-produzzjoni għandu jiġi rreġistrat fit-tibdil fl-istokk tal-produttur fil-forma ta' xogħol mhux lest. Dawn l-oġġetti (kemm jekk mobbli jew immobbli) ma jiġux irreġistrati fil-GFCF sakemm it-titolu tal-proprjetà ikun trasferit. B' kuntrast, meta din il-produzzjoni tkun fuq il-kont proprju, dan ix-xogħol jiġi rreġistrat bħala GFCF matul il-perjodu sħiħ tal-produzzjoni (cf. 2.025). 2.165. Attiv li l-użu ekonomiku tiegħu jinbidel mingħajr ma jinbidel il-proprjetarju (e.g. meta bini agrikolu jintuża għal għanijiet li m' humiex ta' xi attività ta' produzzjoni agrikola) ma jiġix irreġistrat bħala tnaqqis fl-attiv. Dan it-tibdil jiġi rreġistrat fil-kont tat-“tibdil ieħor fil-volum ta' l-attiv”. (m) Titjib fl-artijiet 2.166. Titjib kbir f'attiv tanġibbli mhux prodott jikkorrispondi l-aktar għal titjib fl-artijiet (kwalità aħjar ta' l-art u produzzjoni ogħla permezz ta' tisqija, drenaġġ u miżuri għall-prevenzjoni ta' l-għargħar, eċċ.) u għandu jitqies bħal kwalunkwe GFCF ieħor. Minħabba li l-akkwisti u t-tnaqqis ma jiġux irreġistrati bħala GFCF (minħabba li huma attiv mhux prodott), l-investimenti fit-titjib ta' l-artijiet jiġu elenkati separatament taħt titolu speċjali fil-GFCF. 2.167. Dawn l-investimenti jiġbru fihom l-infieq fuq it-titjib fl-artijiet u t-tħejjijiet għal użu produttiv ieħor, bl-eċċezzjoni ta' manteniment ta' rutina (cf. 2.127 sa 2.129). Dan l-infieq irid isir mill-okkupanti jew ir-riżultat ta' dan l-infieq irid isir proprjetà tagħhom. Dan jikkonċerna b' mod partikolari l-infieq fuq ix-xogħol infrastrutturali bħal tindif, livellar, drenaġġ, tisqija u konsolidazzjoni (cf. il-ESA 95, 3.106 u l-SNA 93, 10.51 sa 10.54). (n) L-ispejjeż assoċjati mat-trasferiment ta' titli ta' proprjetà ta' attiv mhux prodott 2.168. L-ispejjeż assoċjati mat-trasferiment ta' titli ta' proprjetà ta' attiv mhux prodott jirreferi għall-akkwisti ta' artijiet u attiv mhux prodott mhux tanġibbli (bħal attiv bil-patenti, drittijiet tal-produzzjoni, eċċ.) minn unità agrikoli. Dawn l-akkwisti ma jiġux irreġistrati bħala GFCF (imma taħt titolu ieħor tal-kont tal-kapital, minħabba li huma attiv mhux prodott) u l-ispejjeż assoċjati mat-trasferiment ta' titli ta' proprjetà jiġu rreġistrati bħala GFCF (għall-akkwistatur, imma mhux għall-bejjiegħ). (o) Oġġetti u servizzi esklużi mill-GFCF 2.169. L-oġġetti u servizzi li ġejjin m' humiex inklużi fil-GFCF: (a) għodod zgħar, ilbies tax-xogħol, spare parts u apparat ta' valur baxx (anqas minn EUR 500 skond il-prezzijiet ta' l-1995), anke jekk dawn l-oġġetti għandhom ħajja normali ta' użu ta' aktar minn sena (cf., imma, 2.125 u 2.126); minħabba li jiġġeddu regolarment, u biex jikkonformaw mal-prattiċi ta' l-ikkontjar kummerċjali, dan ix-xiri ta' oġġetti huma kkunsidrati bħala konsum intermedju (cf. 2.105 u 2.106); (b) manteniment u tiswijiet kontinwi (cf. 2.127 sa 2.129) huma kklassifikati bħala konsum intermedju; (c) servizzi ta' riċerka xjentifika, reklamar, riċerka tas-suq, eċċ. Ix-xiri ta' dawn is-servizzi huma nklużi fil-konsum intermedju (cf. 2.108(d)); (d) oġġetti li jifilħu għall-istrapazz akkwistati mid-djar biex jissodisfaw il-ħtiġijiet domestiċi tagħhom; minħabba li dawn l-oġġetti m' humiex użati għal għanijiet ta' produzzjoni, jitiqiesu bħala konsum finali; (e) annimali li jservu bħala stokk: annimali mħaxxna imrobbija għall-qatla, inkluż tjur; (f) qligħ u telf ta' azjendi agrikoli fuq l-attiv fiss (għandu jiġi rreġistrat fil-kont ta' l-ivvalutar mill-ġdid, cf. 2.135); (g) telf fuq attiv fiss ikkawżat minn affarijiet katostrofiċi (mard tal-baqar, eċċ.) jew force majeure (għargħar, irjieħat qawwija, eċċ.) (cf. 2.045 u 2.136). 2.170. Il-valur ta' l-oġġetti ta' kapital fiss użat simultanjament għal għanijiet professjonali u privati (vetturi bil-mutur, bħala eżempju) jiġi rreġistrat skond iż-żewġ tipi possibbli ta' użu tagħhom; parti bħala GFCF u parti, bħala konsum finali. 2. Tibdil fl-istokk (a) Definizzjoni ta' stokk u tibdil fl-istokk 2.171. L-istokk jikkonsisti fl-oġġetti kollha li ma jifformawx parti mill-kapital fiss u huma miżmuma mill-unità li tipproduċi f'mument partikolari. Issir distinzjoni bejn żewġ tipi ta' stokk: stokk input u stokk output: — L-istokk input huwa magħmul minn materjal mhux maħdum u fornituri li jintużaw f'data aktar tard bħala inputs intermedji fil-proċess tal-produzzjoni. Normalment, il-konsum ta' dawn il-prodotti huwa kkalkulat billi jitnaqqas ix-xiri (jew forom oħra ta' akkwisti) bit-tibdil fl-istokk matul il-perjodu ta' referenza (cf. 2.021). — L-istokk output jirrapreżenta l-istokk ta' prodotti lesti u xogħol mhux lest tal-produttur. Dawn jiġu kkunsidrati fil-kalkolu ta' l-output. L-istokk output jikkonsisti fi: — — prodotti lesti mill-industrija: dawn huma oġġetti li l-produtturi m' għandhom l-ebda intenzjoni li jipproċessawhom aktar qabel jibagħtuhom għal għanijiet ekonomiċi oħra. Fil-każ ta' l-agrikoltura, jinkludu prodotti tal-ħxejjex, żejt taż-żebbuġa, għeneb magħsur, prodotti tal-bhejjem u oġġetti mhux agrikoli prodotti f'attivitajiet sekondarji nseparabbli, — xogħol mhux lest: dan huwa output li għadu mhux lest għal kollox. Għall-EAA, dan jinkludi nbid, bhejjem għall-qatla, it-tiġieġ kollha u tjur oħra (inkluż tjur għat-tnissil) u annimali oħra ħlief dawk meqjusa bħala kapital fiss. Għandu jkun innutat li l-ħxejjex imkabbra (cf. 2.012) m' humiex meqjusa bħala stokk ta' xogħol mhux lest fil-kontijiet ekonomiċi annwali. 2.172. Li ma jiġux rreġistrati ħxejjex imkabbra bħala xogħol mhux lest huwa ġustifikat għall-agrikoltura Ewropea minħabba l-fatt li maġġoranza kbira ta' ħxejjex għandhom ċiklu ta' produzzjoni li huwa iqsar mill-perjodu ta' l-ikkontjar. Jinħass ukoll li jekk jiġu rreġistrati fil-mument tal-ħsad tagħhom dan jippermetti konsistenza suffiċjenti ma' l-ispejjeż tal-produzzjoni li jridu jinżammu fl-analiżi tad-dħul mill-attività (cf. 2.012). Meta l-ħsad, il-preparazzjoni tal-ħamrija u l-operazzjonijiet taż-żrigħ isiru f'perjodi ta' l-ikkontjar differtenti, il-kontijiet tal-perjodu li fih isiru l-ispejjeż juru telf fl-ikkontjar u dawk tal-ħsad juru profitt fl-ikkontjar. Dan il-metodu ta' l-ikkontjar jista', madankollu, jiġi aċċettat minħabba li jekk il-kondizzjonijiet jibqgħu l-istess minn sena għall-oħra jiġi stabbilit bilanċ approssimattiv f'dak l-infieq li jiġi kkumpensat fl-istess perjodu mill-profitt mill-bejgħ tal-ħsad preċedenti. Huwa biss fil-każ ta' bidla sostanzjali fil-produzzjoni jew f'każijiet ta' ħsad baxx li dan il-kumpens ma jseħħx. Taħt dawn iċ-ċirkostanzi, jista' jkun indikat l-irreġistrar ta' l-output bħala xogħol mhux lest (ara wkoll 2.013). 2.173. Għandu jkun innutat li s-servizzi ma jiddaħħlux bħala stokk ħlief għal dawk inklużi fil-valur tax-xiri ta' l-oġġetti impoġġija fl-istokk. 2.174. Skond il-ESA 95, it-tibdil fl-istokk jitkejjel billi jitnaqqas il-valur tal-ħruġ mill-istokk u kwalunkwe telf rikurrenti ta' oġġetti fl-istokk mill-valur tad-dħul fl-istokk. (b) Iż-żmien ta' l-irreġistrar u l-ivvalutar tat-tibdil fl-istokk 2.175. Id-dħul fl-istokk għandu jiġi vvalutat fid-data tad-dħul fl-istokk u l-ħruġ mill-istokk għandu jiġi vvalutat skond il-prezzijiet prevalenti meta jinħareġ l-istokk. Il-mument ta' l-irreġistrar (u l-ivvalutar) tad-dħul u l-ħruġ mill-istokk għandu jkun konsistenti ma' dak ta' operazzjonijiet oħrajn fi prodotti (l-output u l-konsum intermedju). 2.176. Il-prezz bażiku huwa l-prezz li jintuża għall-ivvalutar tat-tibdil fl-istokk (dħul, ħruġ jew telf rikurrenti ta' prodotti lesti jew xogħol mhux lest). Fejn għandu x' jaqsam id-dħul fl-istokk ta' xogħol mhux lest, il-prezz użat għandu jiġi stmat billi jkun applikat il-frazzjon ta' l-ispejjeż totali tal-produzzjoni magħmula sa' l-aħħar tal-perjodu għall-prezz bażiku ta' prodott simili lest. Inkella, il-valur tad-dħul fl-istokk tax-xogħol mhux lest jista' jiġi stmat bil-valur ta' l-ispejjeż tal-produzzjoni b' mark-up għar-riżultat mill-ġestjoni mistenni jew id-dħul imħallat (stmat) (cf. il-ESA 95, 3.51 u 3.52). 2.177. Il-metodurrakkomandat fil-ESA 95 għall-irreġistrar ta' dħul u ħruġ mill-istokk huwa l-metodu perpetwu ta' l-iventarju. Madankollu, is-soluzzjoni m' hijiex ġeneralment applikabbli minħabba d-diffikultà biex tinkiseb informazzjoni dwar dħul u ħruġ fl-istokk. F'attentat biex jiġi lineari mal-metodu perpetwu ta' l-inventarju, il-ESA 95 jirrakkomanda metodu “kwantitattiv” li jikkonsisti fil-kejl tat-tibdil fl-istokk bħala d-differenza fil-volum bejn l-istokk fil-bidu u fit-tmiem tal-perjodu ta' l-ikkontjar, ivvalutat skond il-prezzijiet medji fis-seħħ matul il-perjodu konċernat. Madankollu, dan il-metodu huwa applikabbli biss jekk il-prezzijiet jibqgħu stabbli matul il-perjodu kkunsidrat jew jekk il-prezzijiet u l-kwantitajiet fl-istokk jiżdiedu jew jonqsu b' rata kostanti matul il-perjodu ta' l-ikkontjar. 2.178. Dan il-“metodu kwantitattiv” ma jistax jiġi applikat għall-produzzjoni tal-ħxejjex minħabba l-vajazzjoni fil-prezzijiet u l-kwantitajiet li jirriżultaw mill-proċess tal-produzzjoni u l-istruttura tal-provvista u d-domanda. Din il-problema li hija speċifika għall-agrikoltura hija rikonoxxuta mill-ESA 95 (cf. 3.124 (c)). 2.179. Għandu jkun ikkunsidrat li tibdil fl-istokk, kif definit f'2.174, huwa wieħed mill-partijiet tat-titbdil fil-valur ta' l-istokk bejn il-bidu u t-tmiem tal-perjodu ta' l-ikkontjar. Hemm fil-fatt somma bażika ta' l-ikkontjar li torbot iċ-ċifri ta' l-attiv fl-istokk tal-bidu u ta' l-għeluq:



Il-valur ta' l-istokk ta' l-għeluq skond il-prezzijiet applikabbli fit-tmiem tal-perjodu ta' l-ikkontjar – Il-valur ta' l-istokk tal-bidu skond il-prezzijiet applikabbli fil-bidu tal-perjodu ta' l-ikkontjar = Tibdil fl-istokk (dħul – ħruġ – telf rikurrenti) + qligħ nominali ta' l-azjenda agrikola (nett mit-telf) + tibdil ieħor fil-volum 2.180. Dan il-qligħ u telf nominali ta' l-azjenda agrikola u t-tibdil l-ieħor fil-volum ( 37 ) m' għandhomx jiġu nklużi fil-kejl ta' l-output, imma fil-kont tat-tibdil l-ieħor fl-attiv (rispettivament, fil-kont ta' l-ivvalutar mill-ġdid u fit-tibdil l-ieħor fil-volum tal-kont ta' l-attiv). 2.181. Id-diffikultà ewlenija fl-ivvalutar tat-tibdil fl-istokk fl-EAA tikkonċerna l-prodotti tal-ħxejjex. Dawn il-prodotti huma fil-fatt staġjonali li d-dħul tagħhom fl-istokk iseħħ biss wara l-ħsad u li l-ħruġ tagħhom mill-istokk itul fuq ħafna xhur wara l-ħsad u ħafna drabi ikompli fis-sena ta' l-ikkontjar li jkun imiss. Il-prezz tagħhom jista' wkoll ikun suġġett għall-varjazzjonijiet sostanzjali minn perjodu għall-ieħor, jew anke fl-istess perjodu. (c) Tibdil fl-istokk tal-bhejjem u l-prodotti ta' l-annimali 2.182. Meta jkun ivvalutat it-tibdil fl-istokk tal-bhejjem, m' huwiex wisq importanti jekk l-annimali kienux imrobbija mit-twelid fil-pajjiż jew importati meta kienu zgħar fl-età u mbgħad imrobbija w imħaxxna. Meta l-annimali importati jittieħdu mill-azjenda li tkompli trabbihom fit-territorju nazzjonali, l-annimali jiġu “nazzjonalizzati” u konsegwentament assimilati għall-produzzjoni domestika. 2.183. Biex ikun evalwat it-tibdil fil-merħla fit-tmiem tal-perjodu ta' referenza, trid issir distinzjoni bejn il-merħla fl-“istokk” u l-merħla “fl-attiv fiss” (cf. 2.140 u 2.202). Il-valur skond il-prezzijiet bażiċi għall-ewwel kategorija ta' l-annimal għandha tkun ikkunsidrata li hija s-somma ta' l-ispejjeż tal-produzzjoni tul il-ħajja ta' l-annimal medju fil-klassijiet differenti tal-bhejjem sa u nkluż is-sena ta' referenza, miżjud b' mark-up għar-riżultat mill-ġestjoni stmat jew stima tad-dħul imħallat (cf. 2.176). Jekk annimal kien oriġinarjament importat qabel il-perjodu tiegħu fit-territorju nazzjonali, il-prezz tax-xerrej fil-mument ta' l-importazzjoni jista' jitqies bħala li jirrapreenta s-somma ta' l-ispejjeż tal-produzzjoni sa' dik id-data. 2.184. Minħabba t-tibdil ġenerali regolari fil-prezzijiet ta' l-annimali, huwa possibbli li tevalwa t-tibdil fl-istokk tal-bhejjem b' metodu sempliċi ta' approssimazzjoni li jeskludi l-qligħ nominali ta' l-azjendi agrikoli (nett mit-telf). Għal kull kategorija ta' aniimal, it-tibdil fil-populazzjoni bejn il-bidu u t-tmiem tas-sena ta' l-ikkontjar jiġi mmultiplikat bil-prezz medju osservat matul il-perjodu ta' referenza. (d) Tibdil fl-istokk ta' prodotti staġjonali 2.185. Il-prodotti staġjonali (cf. 2.178 u 2.181) huma prodotti li għalihom il-metodu kwantitattiv ma jirrapreżentax approssimazzjoni tajba ta' l-inventarju perpetwu minħabba t-tibdil irregolari fil-prezzijiet u l-kwantitajiet. L-applikazzjoni tal-metodu kwantitattiv jista' jwassal għall-inklużjoni tal-qligħ jew telf nominali ta' l-azjenda agrikola fil-kejl tat-tibdil fl-istokk.Soluzzjoni waħda tista' tkun il-kejl tat-titbdil fl-istokk fuq perjodi iqsar mill-perjodu ta' referenza (bħala eżempju, kull tlett xhur), sottoperjodi li jkollhom xejriet fil-prezzijiet u l-kwantitajiet aktar lineari. Minkejja dan, dan it-tip ta' metodu huwa ħafna drabi diffiċli biex ikun applikat minħabba nuqqas ta' data bażika. 2.186. Metodu ieħor ta' kif ikun evalwat l-istokk ta' prodotti staġjonali huwa dak li jeżamina x-xejra fil-prezzijiet tal-prodotti fl-istokk. Il-prezz ta' oġġett jista' jinbidel matul il-ħażna għall-mill-anqas tlett raġunijiet (l-SNA 93, 6.105): — il-kwalitajiet fiżiċi tiegħu jistgħu jitjiebu jew jeħżienu biż-żmien, — jista' jkun hemm fatturi staġjonali li jinfluwenzaw il-provvista u d-domanda tiegħu, u għalhekk jirriżulta f'tibdil regolari u prevedibbli fil-prezz tiegħu matul is-sena, anke jekk il-kwalitajiet fiżiċi tiegħu jistgħu ma jinbidlux, — jista' jkun hemm fatturi bħall-inflazzjoni ġenerali jew fatturi oħra ġenerali li jistgħu iwasslu għal tibdil fil-prezz anke jekk il-karatteristiċi fiżiċi jew ekonomiċi tiegħu ma jinbidlux biż-żmien. 2.187. Id-differenza bejn il-prezz li bih il-prodotti jitpoġġew fl-istokk u l-prezz li biħ jinħarġu mill-istokk, fl-ewwel żewġ każi, għandha tirrifletti l-valur ta' l-output addizzjonali prodott matul il-ħażna (l-SNA 93, 6.106), minħabba li prodotti maħruġa mill-ħżin għal diversi xhur wara l-ħsad huma differenti, f'termini ekonomiċi, minn dawk li jkunu maħżuna. Din it-tip ta' żieda fil-valur tal-prodotti m' għandhiex tingħadd bħala qligħ nominali ta' l-azjenda agrikola (l-SNA 93, 12.70). 2.188. Fuq il-bażi tal-partijiet differenti tat-tibdil fil-valur ta' l-istokk u l-fatturi li jiddeterminaw it-tibdil fil-prezzijiet tal-prodotti miżmuma fl-istokk, u minħabba d-diffikultà biex ikun eskluż għal kollox l-irreġistrar tal-qligħ u telf ta' l-azjenda agrikola mill-ivvalutar ta' l-output staġjonali, humarrakkomandati żewġ metodi. Dawn huma differenti fl-interpretazzjoni tagħhom ta' l-attività ta' ħżin u l-mument ta' l-irreġistrar tat-tibdil fil-valur ta' l-oġġetti li jirriżulta minn kemm idumu fl-istokk. L-ewwel metodu jiġbor fih il-metodu ta' referenza applikat fl-ivvalutar ta' l-output u t-tibdil fl-istokk tal-produzzjoni agrikola staġjonali. It-tieni metodu jista' jintuża għal każi aktar speċifiċi (l-aktar prodotti li l-prezzijiet tagħhom huma diffiċli li tbassarhom). 2.189. Il-metodu ta' referenza jikkonsisti fid-determinazzjoni tat-tibdil fl-istokk bħala d-differenza bejn il-valur ta' l-output għas-sena u l-valur tal-bejgħ (w użu ieħor) għall-istess sena ( 38 ). Dan huwa bbażat fuq l-assunzjoni li ma baqax stokk fit-tmiem tas-sena ta' marketing (it-tmiem ta' l-ewwel nofs tas-sena kalendarja ta' wara). Jinvolvi direttament l-evalwar ta' l-output totali tal-ħsad matul sena n billi jintuża l-prezz medju miżun għas-sena ta' marketing (n/n + 1) u minn dan jitnaqqas il-valur tal-bejgħ kollu (w użu ieħor) magħmul matul is-sena kalendarja n li tikkorrispondi għas-sena tal-ħsad ( 39 ) skond il-prezzijiet applikabbli fil-mument tal-bejgħ (w użu ieħor). 2.190. Il-metodu ta' referenza jittratta l-attività tal-ħżin bħala fattur li jgħolli l-prezzijiet ta' l-oġġetti matul il-ħżin. Għalhekk jagħmel distinzjoni bejn l-attività tal-ħżin u l-effetti tagħha fuq il-prezzijiet tal-prodott. Iż-żieda fil-valur li tirriżulta minn kemm il-prodott idum fl-istokk hija “antiċipata” minħabba li tiġi allokata lill-output ta' sena n (i.e. is-sena tal-ħsad, anke jekk il-bejgħ huwa imqassam fuq sentejn kalendarji), u b' hekk huwa possibbli li wieħed jantiċipa ix-xejriet fil-prezz mingħajr wisq inċertezza minħabba li jirriżultaw minn tibdil ftit jew wisq regolari u prevedibbli (cf. 2.186). 2.191. L-applikazzjoni ta' dan il-metodu jagħmilha possibbli li tkun minimizzata l-inklużjoni tal-qligħ u t-telf ta' l-azjenda agrikola fil-kejl ta' l-output. Jassigura konsistenza bejn il-kalkoli ta' l-output fil-valur u l-kwantità u jevita l-irreġistrar ta' l-output fuq il-bażi ta' xogħol mhux lest (billi jitlob data dwar il-livell ta' l-istokk fil-bidu t-tmiem tas-sena kalendarja, bil-prezzijiet korrispondenti). Jiffaċilita wkoll l-elaborazzjoni tal-kontijiet fi prezzijiet kostanti. 2.192. Metodu ieħor, it-tieni, huwa rrakkomandat fil-każ speċifiku ta' prodotti li l-prezzijiet tagħhom huwa diffiċli li tbassrahom (bħall-frott, ħaxix, patata u żejt taż-żebbuġa) u li l-ħzin tagħhom fl-azjendi agrikoli jilħaq livelli ekonomiċi sinifikanti. Dan il-metodu huwa anqas strett mill-metodu ta' referenza fl-esklużjoni tal-qligħ u t-telf ta' l-azjenda agrikola mill-kejl ta' l-output; jikkunsidra l-attività tal-ħżin bħala estensjoni tal-proċess tal-produzzjoni fiż-żmien. L-inklużjoni taż-żieda fil-prezzijiet ta' oġġetti maħżuna tiġi ttardjata w allokata lis-sena li fiha sar il-ħżin. 2.193. B' dan it-tieni metodu, l-output staġjonali jiġi kkalkulat direttament bħala s-somma tal-bejgħ, l-użu ieħor u t-tibdil fl-istokk. It-tibdil fl-istokk jiġi stmat bl-ivvalutar ta' l-istokk fit-tmiem u l-bidu tal-perjodu ta' l-ikkontjar fuq il-bażi tal-prezzijiet kurrenti tagħhom. 2.194. Għandu jkun innutat li dawn iż-żewġ metodi huma differenti fil-mod kif ikejlu it-tibdil fl-istokk imma mhux fil-mod kif jiġi vvalutat il-bejgħ (li huwa vvalutat skond il-prezzijiet bażiċi applikabbli fil-mument tal-ħruġ mill-istokk) (e) Tibdil fl-istokk ta' l-inbid (minn għeneb prodott mill-istess azjenda) 2.195. L-inbid huwa prodott li ġeneralment jinżamm fl-istokk għal ħafna snin biex jimmatura. Matul dan il-perjodu ta' ħżin, il-kwalità tiegħu tinbidel. L-attività tal-ħżin tiegħu tista' titqies bħala estensjoni tal-proċess tal-produzzjoni ta' l-inbid minħabba li l-inbid li jitneħħa mill-ħażna huwa differenti mill-inbid li nħażen l-ewwel darba. Nbid maħżun għandu għalhekk jitiqies bħala xogħol mhux lest u ż-żieda fil-valur li mbgħad tiġi stabbilita għandha titqies bħala żieda fl-output li trid titkejjel kontinwament tul iż-żmien. 2.196. It-tibdil fil-valur ta' l-inbid jista' jirriżulta minn tlett fatturi: tibdil fil-kwalità tiegħu, tibdil fl-istruttura tal-provvista u d-domanda (i.e. Il-prezzijiet relattivi bejn l-inbid mhux matur u l-inbid matur), u żieda ġenerali fil-prezzijiet. Waqt li t-tibdil fil-valur ta' l-inbid ikkawżat mill-ewwel żewġ fatturi għandu jiġi inkluż fil-kejl ta' l-output, kwalunkwe żieda fil-prezz ta' l-inbid ikkawżata minn żieda ġenerali fil-prezzijiet ta' l-inbid m' għandhiex tirrifletti ruħha fil-valur ta' l-output imma meqjusa bħala qligħ ta' l-azjenda agrikola (irreġistrat fil-kont ta' l-ivvalutar mill-ġdid). 2.197. L-irreġistrar taż-żieda fil-valur ta' l-inbid fil-valur ta' l-output għandha ssir matul il-proċess kollu tal-maturità. Madankollu, dan ifisser li jrid ikun hemm ammont kbir ta' data disponibbli fl-istruttura ta' l-istokk ta' l-inbid ibbażata fuq is-sena tal-produzzjoni tagħhom, il-kwalità u l-post tal-produzzjoni, kif ukoll fuq l-iżvilupp tal-prezzijiet rispettivi tagħhom. Minħabba li din id-data kollha ġeneralment ma' tkunx disponibbli fl-Istati Membri, ġew żviluppati żewġ metodi prattiċi li jippermettu li ż-żieda fil-valur ta' l-inbid ikkawżata mill-maturità tiegħu tiġi kkalkulata approssimattivament għall-EAA. Għalkemm mhux daqshekk strett fil-kuntest kunċettwali, dawn iż-żewġ metodi xorta jidhru li huma aċċettanbbli fis-sitwazzjoni preżenti fejn tidħol id-disponibilità tad-data. L-għażla ta' kull Stat Membru tiddependi fuq l-istruttura tiegħu ta' l-industrija tat-tkabbir ta' l-inbid u s-sistema ta' l-istatistika. 2.198. L-antiċipazzjoni taż-żieda fil-valur mill-maturità ta' l-inbid: l-ewwel metodu huwa biex jiġi vvalutat id-dħul fl-istokk ta' l-inbid li jrid jiġi mmaturat mill-produttur, billi jintużaw il-prezzijiet tal-bjegħ ta' l-inbid li diġà ġie mmaturat, skond kif osservat fit-tieni nofs tas-sena. Iż-żieda mistennija fil-valur hija antiċipata fl-output tas-sena tal-ħsad. Din iż-żieda hija biss parzjali minħabba li dawn l-inbejjed ma jiġux ivvalutati skond il-prezz reali tal-bejgħ tagħhom imma skond il-prezzijiet ta' nbejjed oħra ta' l-istess tip imma ixjeħ. Id-differenza bejn il-prezz reali tal-bejgħ tagħhom u dak użat għall-ivvalutar tad-dħul fl-istokk ma tingħaddx fil-valur ta' l-output, minħabba li hija nterpretata bħala qligħ ta' l-azjenda agrikola (NB: din id-differenza tinkludi l-effetti ta' l-inflazzjoni). Minħabba li ma ssir l-ebda distinzjoni bejn is-sena tal-ħsad ta' l-inbid fl-istokk u ta' l-inbid mibjugħ, jitqies li s-suq ta' l-inbid ta' kwalità huwa lineari f'termini ta' l-età ta' l-inbid. 2.199. Dewmien biex tkun ikkunsidrata l-maturità ta' l-inbid: it-tieni metodu huwa biex jiġi vvalutat id-dħul fl-istokk skond il-prezz ta' l-inbid “mhux immaturat” fil-mument tal-ħsad u mhux li jiġi rreġistrat bħala żieda fl-inbid meqjus bħala xogħol mhux lest (i.e. iż-żieda fil-prezz ikkawżat mill-maturità, irrispettivament mill-effett tat-tibdil ġenerali fil-prezz ta' l-inbid) sakemm l-inbid matur jinbiegħ. Minħabba li l-bejgħ huwa vvalutat skond il-prezz medju għas-sena, kwalunkwe żieda fil-valur bejn is-sena tal-ħsad u s-sena tal-bejgħ tiġi rreġistrata fl-output tas-sena tal-bejgħ (u għalhekk ma tiġix distribwita matul iż-żmien). Dan il-metodu jirrikjedi aktar data fuq l-istruttura ta' l-istokk ta' l-inbid minħabba li jassumi li d-distribuzzjoni ta' l-istokk (u ħruġ mill-istokk) huma magħrufa għal kull sena ta' ħsad. Minkejja dan, jipprovdi idea aktar preċiża tal-bejgħ u l-istokk ta' l-inbejjed antiki differenti. 2.200. L-ebda wieħed minn dawn iż-żewġ metodi prattiċi ma jippermetti li ż-żieda fil-valur ta' l-inbid mill-maturità tiġi ddistribwita tul iż-żmien: wieħed jirreġistraha bil-quddiem u l-ieħor wara ċertu żmien. Dan l-iżvantaġġ jista' jitqies bħala relattivament zgħir fiż-żewġ każi jekk ikun assunt li hemm ċertu stabilità matul iż-żmien fil-produzzjoni ta' l-inbid “immaturat”. L-ewwel metodu jidher li hu ppreferut meta l-perjodu medju tal-maturità ikun qasir. 3. L-irreġistrar tal-bhejjem bħala “GFCF” jew “tibdil fl-istokk” 2.201. Kif imsemmi f'2.140 u 2.151, it-tibdil fin-numru tal-bhejjem (għall-għanijiet ta' l-istastitika agrikola) jiddaħħlu jew bħala GFCF jew bħala tibdil fl-istokk skond it-tip ta' l-annimal. (a) Definizzjoni 2.202. Il-GFCF tal-bhejjem jikkonċerna l-annimali, i.e. attiv fiss, użat ripetutament u kontinwament fil-proċessi tal-produzzjoni. Dan jitrabbew għall-output li jipprovdu regolarment u jinkludu, bħala eżempju, bhejjem għat-tnissil, bhejjem għall-ħalib, annimali tat-tgħabija, nagħaġ u annimali oħrajn imrobbija għas-suf tagħhom. B' kuntrast, l-annimali li jservu bħala stokk huma annimali prodotti matul il-perjodu kurrenti jew ta' qabel li jinżammu f'kondizzjoni li jinbiegħu jew jintużaw għal għanijiet oħrajn tal-produzzjoni f'data aktar tard. Dawn jinkludu annimali imrobbija għall-laħam tagħhom bħall-annimali għall-qatla u t-tjur. (b) L-irreġistrar ta' l-annimali mportati 1. L-annimali identifikabbli bħala attiv fiss: 2.203. Jekk, fil-mument ta' l-importazzjoni, l-annimali kienu f'posizzjoni li jiġu identifikati b' mod ċar bħala attiv fiss, jiġu rreġistrati esklussivament bħala akkwisti fil-GFCF (cf. 2.149 u 2.150). Naturalment, l-annimali mixtrija biss mill-industrija agrikola għandhom jiġu rreġistrati bħala GFCF ta' l-agrikoltura, u għalhekk mhux, bħala eżempju, żwiemel tas-sarġ għall-użu privat jew annimali akkwistati għal għanijiet oħrajn. 2. Annimali identifikabbli bħala stokk: 2.204. B' kuntrast, jekk fil-mument ta' l-importazzjoni l-annimali kienu f'kondizzjoni li jkunu identifikati b' mod ċar bħala stokk (e.g. annimali għall-qatla) l-importazzjoni tagħhom tkun ikkunsidrata bħala dħul fl-istokk tax-xogħol mhux lest u għalhekk, imnaqqsa mill-bejgħ (bejgħ negattiv) fil-kalkolu ta' l-output (cf. 2.069). 3. It-trattament li jrid jiġi adottat: 2.205. Huwa ħafna drabi diffiċli, fuq il-bażi tas-sorsi tad-data disponibbli, li jsiru distinzjonijiet pertinenti bejn dawn iż-żewġ kategoriji differenti ta' annimali. Din hija r-raġuni għala l-valur ta' l-annimali kollha mportati (annimali ikklassifikati bħala attiv fiss jew stokk, imma bl-eċċezzjoni ta' dawk l-annimali mportati għall-qatla immedjata) għandu jitnaqqas mill-bejgħ fil-kalkolu ta' l-output. Jekk fi kwalunkwe mument huma jiġu ttrasferiti lejn il-merħla tal-bhejjem produttivi (i.e. attiv fiss), jiġu rreġistrati bħala oġġetti ta' kapital fiss prodotti fuq il-kont proprju matul il-perjodu ta' referenza meta jsir it-trasferiment (bħala ma jsir fil-każ ta' l-annimali li jiġu prodotti u mrobbija fil-pajjiż u li huma mbgħad ittrasferiti lejn merħliet ta' bhejjem produttivi) (cf. 2.069 u 2.070). 2.206. Għandu jkun innutat li annimali mportati għall-qatla immedjata jiġu rreġistrati bħala importazzjoni tal-biċċeriji nazzjonali u ma jiġux irreġistrati fl-EAA minħabba li dawn ta' l-aħħar huma ristretti fid-deskrizzjoni ta' l-output ta' l-agrikoltura nazzjonali. (c) L-irreġistrar tal-kummerċ fil-bhejjem bejn l-unità agrikoli 2.207. Annimali kklassifikati bħala attiv fiss: kummerċ f'dawn l-annimali jiġi rreġistrat bħala GFCF bħala akkwisti u tnaqqis fl-attiv fiss (servizzi assoċjati mat-trasferiment tat-titolu tal-proprjetà jiġu rreġistrati fil-prezz tal-bejjiegħ). Meta l-bejgħ u x-xiri jsir fl-istess perjodu ta' l-ikkontjar, dawn iċ-ċirkolazzjonijiet jikkumpensaw lil xulxin u s-servizzi assoċjati mat-trasferiment tat-titolu tal-proprjetà biss jiġu rreġistrati bħala GFCF (cf. 2.068). 2.208. Annimali kklassifikati bħala stokk: dan il-bejgħ u x-xiri jiġi rreġistrat biss jekk isir f'żewġ perjodi ta' l-ikkontjar differenti. Servizzi assoċjati ma' dan il-kummerċ, li huma nklużi fil-prezz tax-xerrej, għandhom jitnaqqsu mill-output totali meta l-kummerċ iseħħ fl-istess perjodu ta' l-ikkontjar (cf. 2.067). 2.209. Minħabba t-trattament speċjali tal-kummerċ fil-bhejjem bejn l-unità agrikoli u l-importazzjoni, m' hemmx konsum intermedju għall-“Bhejjem u prodotti ta' l-annimali”. (d) Annimali mhux agrikoli 2.210. It-trobbija ta' żwiemel tat-tiġrija, żwiemel tas-sarġ, klieb, qtates, għasafar tal-gaġġa, annimali taż-zoo u taċ-ċirku u barrin għall-ġlied huwa nkluż fl-attivitajiet li jiddefenixxu l-industrija agrikola, kemm jekk huma għat-tnissil, produzzjoni tal-laħam, rekreazzjoni jew avvenimenti sportivi (cf. 1.78). L-użu ta' dawn l-annimali għal attivitajiet ta' servizz huma nklużi fl-industrija agrikola biss, meta dawn l-attivitajiet jitwettqu mill-unità agrikoli bħala attivitajiet sekondarji nseparabbli. It-trobbija ta' annimali mhux agrikoli minn unità li għalihom l-attività agrikola tirrapreżenta biss attività tal-ħin liberu m' hijiex ikkunsidrata bħala parti mill-EAA (cf. 1.24). 2.211. Annimali bħal dawn jistgħu jinbiegħu lil: — djar: f'liema każ kulloperazzjoni sussegwenti li tinvolvi dawn l-annimali m' humiex ta' interess għall-EAA, — fergħat oħra: kelb ta' l-għassa, annimal taċ-ċirku jew ċiemel tat-tiġrija, bħala eżempju; dawn jifformaw parti mill-formazzjoni ta' kapital fiss tal-fergħa li tixtri.